ยอดสมัครสมาชิก เน็ตฟลิกซ์ เพิ่มขึ้น จากมาตรการล็อกดาวน์
เน็ตฟลิกซ์ (Netflix) ผู้ให้บริการสตรีมมิงรายใหญ่ของโลก เปิดเผยว่า ในช่วงมาตรการล็อกดาวน์ที่รัฐบาลหลายประเทศประกาศใช้ ส่งผลให้ยอดการสมัครสมาชิกใหม่เพิ่มขึ้นราว 15.7 ล้านรายประเด็นนี้ อีมาร์เก็ตเตอร์ เชื่อว่า การที่ยอดสมาชิกของเน็ตฟลิกซ์เพิ่มขึ้น ซึ่งภายหลังสถานการณ์โควิด-19 คลี่คลาย เน็ตฟลิกซ์จะเป็นเพียงไม่กี่บริษัทที่ได้รับผลกระทบธุรกิจของพวกเขาสอดคล้องกับการที่ประชาชนต้องอยู่เฉพาะภายในบ้านอย่างไรก็ดี ใช่ว่าเน็ตฟลิกซ์จะไม่ได้รับผลกระทบใดๆ เลย เพราะอันที่จริงแล้ว รายการต่างๆ ที่เน็ตฟลิกซ์เป็นผู้ผลิต หรือที่เรารู้จักกันในชื่อ netflix originals ก็ได้รับผลกระทบ เพราะต้องมีการระงับการถ่ายทำชั่วคราว รวมถึงคนงานจำนวนมาก ก็จะไม่ได้รับค่าแรงจากการที่ไม่สามารถถ่ายทำได้ จนนำมาสู่กองทุนเน็ตฟลิกซ์ เพื่อช่วยเหลือคนงานเหล่านี้ขณะเดียวกันผลประกอบการไตรมาสแรกในปีนี้ของเน็ตฟลิกซ์ อยู่ที่ 5.8 พันล้านดอลลาร์สหรัฐฯ (ราว 1.8 แสนล้านบาท) ส่วนกำไรสุทธิอยู่ที่ 709 ล้านดอลลาร์สหรัฐฯ (ราว 2.3 หมื่นล้านบาท)แน่นอนว่า การที่รัฐบาลในหลายประเทศมีมาตรการล็อกดาวน์ ส่งผลให้ผู้คนไม่สามารถเดินทางออกไปไหนได้ ทางเลือกที่เหลือจึงมีอยู่อย่างจำกัด และทางเลือกที่ว่านั้น ก็คือ บริการสตรีมมิง นั่นเองสำหรับเน็ตฟลิกซ์ ถือเป็นเบอร์หนึ่งในตลาดนี้ โดยมีผู้ใช้บริการทั่วโลก 183 ล้านราย แต่กำลังถูกท้าทายจากดิสนีย์ พลัส (Disney+) ซึ่งกำลังขยายฐานการรับชมไปยังประเทศต่างๆ คาดว่าจะครอบคลุมทั่วโลกในอีก 1-2 ปีข้างหน้า
เน็ตฟลิกซ์ ผู้ให้บริการสตรีมมิงรายใหญ่ของโลก เปิดเผยว่า ในช่วงมาตรการล็อกดาวน์ที่รัฐบาลหลายประเทศประกาศใช้ ส่งผลให้ยอดการสมัครสมาชิกใหม่เพิ่มขึ้นราว 15.7 ล้านราย
Netflix,Disney+,ดิสนีย์พลัส,เน็ตฟลิกซ์,โควิด-19